KINNITATUD

RMK õigus- ja hangete osakonna

juhataja käskkirjaga nr

1-47.3492/1

**HANKEDOKUMENT**

Riigimetsa Majandamise Keskus (edaspidi Hankija) teeb ettepaneku esitada pakkumus avatud hankemenetluses „Võsasaetööd Kagu metsakasvatuse piirkonnas 2026-2027“ (viitenumber 300445) riigihanke alusdokumentides (RHAD) esitatud tingimustel.

1. **ÜLDINFO** 
   1. Hanke nimetus: Võsasaetööd Kagu metsakasvatuse piirkonnas 2026-2027 Riigihanke viitenumber: 300445

Klassifikatsioon: 77210000-5 Metsaraieteenused; 77230000-1 Mitmesugused metsandusega seotud teenused

Hankemenetluse liik: avatud hankemenetlus

* 1. Kõik RHAD täiendavad üksteist. Mistahes dokumendis sätestatud kohustus, tingimus või nõue on pakkujale kohustuslik. RHAD koosnevad kõigist RHRis käesoleva hanke raames avaldatud ja viidatud dokumentidest. Erinevuste korral hanketeates ja teistes RHADs esitatud teabe vahel lähtutakse hanketeates esitatust. Samuti, kui huvitatud isik ei ole esitanud hankemenetluse käigus küsimusi RHADs avastatud vastuolude, ebaselguste või puuduste kohta, on hankijal õigus hankelepingu sõlmimise ja täitmise käigus üleskerkinud vaidluste korral valida hankijale sobivam RHAD tõlgendus.
  2. Iga viidet, mille hankija teeb RHADs mõnele RHS § 88 lõikes 2 nimetatud alusele (standardile, tehnilisele tunnustusele, tehnilisele kontrollisüsteemile vms), tuleb lugeda selliselt, et see on täiendatud märkega „või sellega samaväärne“. Iga viidet, mille hankija teeb RHADs ostuallikale, protsessile, kaubamärgile, patendile, tüübile, päritolule või tootmisviisile (RHS § 88 lg 6) või märgisele (RHS § 89), tuleb lugeda selliselt, et see on täiendatud märkega „või sellega samaväärne“. Kui pakkuja soovib kvalifitseerimise tingimustele või tehnilisele kirjelduse vastavuse tõendamiseks või hankelepingu täitmisel kasutada samaväärset, siis ta näitab selle pakkumuses vabas vormis ära. Samaväärsuse kontrollimiseks esitab pakkuja vabas vormis selgitused ja tõendid.

1. **RAAMLEPINGU ESE JA EELDATAV MAKSUMUS**
   1. Käesoleva hanke tulemusel tellitakse võsasaetöid RMK Kagu metsakasvatuse piirkonnas vastavalt riigihanke alusdokumentides sätestatule, tähtajaga kuni 31.12.2027.a. Hankes tellitavad tööde liigid on metsauuenduse hooldamine ja valgustusraie. Täpsemad tingimused on esitatud Lisa 1 Raamlepingu projektis ja Lisa 2 tehnilises kirjelduses.
   2. Tööde teostamise asukohaks on valdavalt vastavas hankeosas määratletud ala. Ala määratlemine tähendab eelkõige, et valdav osa teenustest osutatakse nimetatud alal, kuid vajadusel ka mujal vastavalt RMK Kagu piirkonnas, eelkõige samas või lähedases asukohas. Tellijal on õigus kokkuleppel töövõtjaga tellida lepingu esemeks olevaid töid ka väljaspool määratud piirkonda, RMK metsakasvatuse piirkondades üle Eesti. Töövõtja teistesse piirkondadesse suunamine ei või piirata ega vähendada teiste piirkondade töövõtjate töömahtu. Erandina on tellijal õigus vähendada teise piirkonna mahtu juhul, kui vastava piirkonna töövõtja ei tule töömahuga toime, on graafikust maha jäänud või tekib muu objektiivne põhjus, mis takistab tööde õigeaegset teostamist. Töövõtjal ei ole õigus nõuda kokkuleppeliselt teistesse piirkondadesse suunamisel täiendavat tasu ega kulude hüvitamist.
   3. Hange on jaotatud neljateistkümneks (14) osaks, alljärgnevate piirkondade ja eeldatava mahtudega:

|  |  |  |  |  |  |  |
| --- | --- | --- | --- | --- | --- | --- |
| Hankeosa | Hankeosa nimi | Hankeosa eeldatav  maksumus | Hankeosa eeldatav maht ühes aastas( MUH+NOH maht 2026-2027) hektarites | Hankeosa eeldatav maht kaks aastat( MUH+NOH maht 2026-2027) hektarites | Hankeosa ühe raietöölise jõudlus hankes etteantud tingimustel, hektarites | Kutsetunnistusega raietööliste min arv |
| Osa 1 | Ida - Jõgevamaa | 878904,00 | 600 | 1200 | 150 | 4 |
| Osa 2 | Lääne - Jõgevamaa | 659178,00 | 450 | 900 | 150 | 3 |
| Osa 3 | Kirde - Tartumaa | 659178,00 | 450 | 900 | 150 | 3 |
| Osa 4 | Lõuna - Tartumaa | 1318356,00 | 900 | 1800 | 150 | 6 |
| Osa 5 | Edela - Tartumaa | 219726,00 | 150 | 300 | 150 | 1 |
| Osa 6 | Loode-Tartumaa | 219726,00 | 150 | 300 | 150 | 1 |
| Osa 7 | Lõuna - Põlvamaa | 659178,00 | 450 | 900 | 150 | 3 |
| Osa 8 | Edela - Põlvamaa | 439452,00 | 300 | 600 | 150 | 2 |
| Osa 9 | Põhja - Põlvamaa | 1757808,00 | 1200 | 2400 | 150 | 8 |
| Osa 10 | Lõuna - Valgamaa | 878904,00 | 600 | 1200 | 150 | 4 |
| Osa 11 | Põhja - Valgamaa | 1318356,00 | 900 | 1800 | 150 | 6 |
| Osa 12 | Lõuna - Võrumaa | 1318356,00 | 900 | 1800 | 150 | 6 |
| Osa 13 | Lääne - Võrumaa | 878904,00 | 600 | 1200 | 150 | 4 |
| Osa 14 | Põhja - Võrumaa | 439452,00 | 300 | 600 | 150 | 2 |

* 1. Riigihanke eeldatav maksimaalne kogumaksumus on 11 645 478,00 eurot, millele lisandub käibemaks seaduses sätestatud määras. Hankes toodud mahud on indikatiivsed mahud, tegelikud mahud võivad teenuse osutamise käigus suureneda või väheneda sõltuvalt tellija vajadusest, tööde iseloomust ja muudest ettenägematustest asjaoludest, eeldusel, et tellitud teenuse maksumus kokku ei ületa sõlmitud raamlepingu maksumust. Raamlepingute lõplik maksumus kujuneb vastavalt raamlepingute kehtivuse ajal tellitud teenuste tegelikule mahule.
  2. Igas hankeosas sõlmitavate raamlepingute arv sõltub eri pakkujate poolt antud hankeosas pakutud raietööliste arvust ning selgub pakkumuste edukaks tunnistamisel.

1. **TAGATISED**
   1. Pakkumuse esitamisel ja raamlepingu täitmisel on ette nähtud tagatised.
   2. Pakkumuse esitamisel peab pakkuja esitama hankijale RHS § 90 kohase pakkumuse aegse tagatise 500 eurot iga pakkumuses pakutud raietöölise kohta (ehk iga pakutava 150 ha kohta), kas: vastava summa deponeerimisena hankija arvelduskontole EE881010002021370008 SEB pangas (makse selgitus: „Pakkumuse tagatis riigihankes „……………Viitenumber:…….“ pakkuja [pakkuja nimi] eest“), panga viitenumber 4000004303, või võlaõigusseaduse §-le 155 vastava krediidi- või finantseerimisasutuse või kindlustusandja tagasivõtmatu ja tingimusteta garantiina pakkuja poolt hankemenetluse käigus kohustuste täitmata jätmisega tekitatud kahjude täieliku või osalise hüvitamise tagamiseks.
   3. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokumendist (garantiikirjast) peab nähtuma, et tagatis antakse Riigimetsa Majandamise Keskusele esitamiseks (võlausaldajaks on Riigimetsa Majandamise Keskus), tagatis on tagasivõtmatu ja tingimusteta ning et garantii andja on kohustatud tegema väljamakse kuni tagatise summa ulatuses Riigimetsa Majandamise Keskuse esimesel nõudel peale seda, kui tagatise esitanud pakkuja võtab oma hankemenetluses esitatud pakkumuse selle jõusoleku tähtaja jooksul tagasi.
   4. Rahasumma deponeerimisena esitatud tagatise korral esitab pakkuja makse toimumist tõendava dokumendi elektroonilise koopia koos pakkumusega.
   5. Krediidi- või finantseerimisasutuse või kindlustusandja garantiina esitatud pakkumuse tagatise tõendusdokument (garantiikiri) peab kas:
   6. olema allkirjastatud digitaalselt ja esitatud koos pakkumusega elektrooniliselt RHR keskkonna kaudu, või olema allkirjastatud kirjalikult ning esitatud originaaldokumendina hankijale aadressil RMK õigus- ja hangete osakond, Rõõmu tee 7, 50705 TARTU, enne pakkumuste esitamise tähtpäeva saabumist ja elektroonilise koopiana koos pakkumusega RHR süsteemi kaudu koos kinnitusega, et originaaldokument on hankijale esitatud. Originaaldokument tuleb esitada suletud ümbrikus, mis on tähistatud arusaadavalt. Originaaldokumendi õigeaegse kohalejõudmise riisiko lasub pakkujal.
   7. Digitaalselt allkirjastatud garantiikiri peab sisaldama tingimust, mille kohaselt garantii andja aktsepteerib VÕS § 155 lg 4 p 3 kohase garantiist tuleneva kohustuse lõppemise alusena (garantiist tulenevatest õigustest loobumise tahteavaldusena) elektroonilise garantiikirja faili tagastamist selleks garantii andja poolt määratud e-posti aadressile /garantii andja e-postiaadress/, kui sellekohane e-kiri on saadetud hankija töötaja ametialaselt e-posti aadressilt domeeninimega rmk.ee. Digitaalselt allkirjastatud garantiikiri ei tohi sisaldada selle tingimuse kohta garantii andja poolseid täiendusi ega nõuet, et elektroonilise garantiikirja faili tagastamise e-kiri oleks allkirjastatud hankija esindaja poolt.
   8. Tagatis peab olema antud kehtivusega vähemalt riigihankes pakkumuste jõusoleku tähtaja lõpuni.
   9. Juhul kui pakkumuse tagatis ei vasta hanke alusdokumentides esitatud nõuetele st pakutud tagatise suurus ei vasta pakutud mahule, lükatakse pakkumus tagasi kõikides hankeosades.
   10. Hankija kohaldab pakkumuse tagatise realiseerimisel ja tagastamisel RHS § 91.
   11. Töövõtja peab esitama Tellijale 14 päeva jooksul peale raamlepingu sõlmimist, tingimusteta, tagasivõtmatu ja Tellija esimesel nõudmisel sissenõutava võlaõigusseaduse §-le 155 vastava krediidi- või finantseerimisasutuse või kindlustusandja garantiikirja summas 1000 eurot, iga edukaks tunnistatud mahuosa kohta oma kõikide lepingu järgsete tulenevate kohustuste nõuetekohase ja tähtaegse täitmise tagamiseks. Garantiikirjas peab garantii saajaks olema märgitud RMK ning garantii peab kehtima kogu hankelepingu kehtivuse ajal ja hankelepingust järgsete tööde tulenevate tööde tegeliku teostamise perioodil ja sellele lisaks veel kaks (2) kuud, sõltumata hankelepingus näidatud hankelepingu kehtivuse ajast.
   12. Hankelepingu täitmise tähtaja pikendamise, Tellija poolt Töövõtjale tööde teostamiseks täiendava tähtaja andmise või muul viisil hankelepingust tulenevate tööde teostamise tähtaja pikenemise korral peab töövõtja garantii kehtivust vastavalt pikendama. Garantii kehtivuse õigeaegne ja kohane pikendamine on Töövõtja riisiko. Pangagarantiid võib asendada garantiisumma deponeerimine Tellija pangakontole kogu hankelepingu kohaste tööde tegeliku teostamise perioodiks (deponeeritud summa pealt Tellija intressi ei maksa).
2. **PAKKUMUS**
   1. Pakkuja võib esitada pakkumuse ühele või mitmele hanke osale; pakkuja võib esitada ühe või mitu pakkumust.
   2. Pakkuja esitab RHR süsteemis täidetava maksumuse vormi, kuhu märgib hinnakoefitsiendi RMK baashinnaraamistikule. Hinnakoefitsient esitatakse täpsusega 3 kohta peale koma. Väiksema täpsusega esitatud hinnakoefitsiendi puhul loetakse arvu lõpust puuduolevad kümnendkohad nullideks. Suurema täpsusega esitatud hinnakoefitsiendi puhul hankija ümardamist ei teosta, vaid tunnistab pakkumuse hankedokumentidele mittevastavaks ja lükkab tagasi.
   3. Pakkumuse saab esitada hankeosade kaupa raietööliste arvu kohta alljärgnevalt:

|  |  |  |  |  |
| --- | --- | --- | --- | --- |
| Hankeosa | Hankeosa nimi | Hankeosa  Eeldatav maht aastas, hektarites | Hankeosa ühe raietöölise jõudlus hankes etteantud tingimustel, hektarites | Kutsetunnistusega raietööliste min arv |
| Osa 1 | Ida - Jõgevamaa | 600 | 150 | 4 |
| Osa 2 | Lääne - Jõgevamaa | 450 | 150 | 3 |
| Osa 3 | Kirde - Tartumaa | 450 | 150 | 3 |
| Osa 4 | Lõuna - Tartumaa | 900 | 150 | 6 |
| Osa 5 | Edela - Tartumaa | 150 | 150 | 1 |
| Osa 6 | Loode-Tartumaa | 150 | 150 | 1 |
| Osa 7 | Lõuna - Põlvamaa | 450 | 150 | 3 |
| Osa 8 | Edela - Põlvamaa | 300 | 150 | 2 |
| Osa 9 | Põhja - Põlvamaa | 1200 | 150 | 8 |
| Osa 10 | Lõuna - Valgamaa | 600 | 150 | 4 |
| Osa 11 | Põhja - Valgamaa | 900 | 150 | 6 |
| Osa 12 | Lõuna - Võrumaa | 900 | 150 | 6 |
| Osa 13 | Lääne - Võrumaa | 600 | 150 | 4 |
| Osa 14 | Põhja - Võrumaa | 300 | 150 | 2 |

* 1. Pakkuja peab kaasama metsakasvatustööde vahetule teostamisele nõutava arvu kutsetunnistusega (Raietööline tase 3, Võsasaetööline tase 3 või Metsur tase 4 kutsetunnistused Kutseseaduse mõistes) raietöölisi. Pakkuja esitab RHR-i süsteemis pakutud raietööliste arvu (pakutud mahu).
  2. Pakkuja peab kaasama vähemalt 1 (ühe) kutsetunnistusega raietöölise iga pakutud ja edukaks tunnistatud raietöölise tööjõu kohta.
  3. Pakkumuse maksumus peab olema lõplik ja sisaldama kõiki kulusid vastavalt RHAD-le ning seal nimetamata kulusid, mis on vajalikud raamlepingu nõuetekohaseks täitmiseks. Null või negatiivse väärtusega maksumusi ei ole lubatud kasutada ja sellised pakkumused on hankijal õigus lugeda mittevastavaks ning tagasi lükata. Hankija ei hüvita raamlepingu täitmisel pakkujale mingeid täiendavaid kulusid ega tee täiendavaid makseid.
  4. Huvitatud isik või pakkuja kannab hankemenetluses osalemisega seotud kogukulud ja -riski, kaasa arvatud vääramatu jõu (force majeure) toime võimalused.
  5. Juhul, kui pakkumuse esitab isik, kes ei ole eesti äriregistri registrikaardi väljatrükile kantud isikuna, kellel on pakkuja seadusjärgne esindamise õigus, siis peab pakkuja hankija nõudmisel esitama seadusjärgse esindaja(te) volikirja pakkuja esindamiseks. kui pakkuja on registreeritud välisriigis, siis peab pakkumuse esitaja esitama hankija nõudel tõendi esindusõiguse olemasolu kohta.

1. **PAKKUMUSTE HINDAMINE JA EDUKAKS TUNNISTAMINE**
   1. Hankija hindab vastavaks tunnistatud pakkumusi vastavalt HD-le ja RHR-s toodud hindamisekriteeriumide osakaaludele 100 punkti süsteemis.
   2. Edukad pakkujad selgitatakse välja pakutud koefitsiendi alusel. Madalaima väärtusega pakkumus saab maksimaalse arvu punkte.
   3. Igas hankeosas reastatakse pakkumused saadud punktide alusel, alustades kõige väiksemast pakutud hinnakoefitsiendist RMK baashinnaraamistikule/ kõige rohkem punkte saanud pakkumusest, liites hindamise käigus pakkumustes esitatud raietööliste koguarve (1 raietööline, 1 maht so 150 ha) kuni hankija poolt määratava raietööliste koguarvu täitumiseni vastavas hankeosas ja tunnistatakse need pakkumused edukaks. Raietööliste koguarvu täitumisel tunnistatakse pakkumus edukaks osaliselt.
   4. Vastavas hankeosas kahe või enama võrdse punktisummaga pakkumuse korral:
      1. tunnistatakse need pakkumused samaaegselt ja täies mahus edukaks, kui nendes pakkumustes pakutud raietööliste arvud liidetuna ei ületa hankija poolt määratava maksimaalse raietööliste arvu täitumiseni jäänud ja edukaks tunnistatavate pakkumustega täitmata raietööliste arvu, või;
      2. juhul, kui nendes pakkumustes pakutud raietööliste arvud liidetuna ületaksid hankija poolt määratava raietööliste arvu, selgitatakse edukas(d) pakkumus(ed) nende pakkujate vahel liisuheitmise teel. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.
   5. Kui peale eelnevalt sätestatu kohaldamist ületaks hinnatava või liisu heitmise teel edukaks osutuva pakkumuse selles pakutud raietööliste arvu ulatuses edukaks tunnistamisel hankija poolt määratava raietööliste arvu täitumiseni jäänud edukaks tunnistatavate pakkumustega täitmata raietööliste arvu vastavas hankeosas, tunnistatakse pakkumus edukaks osaliselt.
   6. Hankija ei ole kohustatud tunnistama pakkumusi edukaks ega sõlmima lepinguid hankemenetluses pakutavast teenuse hinnast sõltumata, s.o hankija jaoks liiga kõrge hinnaga teenust ei ole hankija kohustatud tellima. Hankija hinnangul on selle hinnaraamistiku koefitsiendi 1,000 tasemel võsasaeteenuste hind realistlik (teenuse osutamist võimaldav), konkurentsivõimeline ja õiglane. Hankija ei tunnista edukaks pakkumisi, mille koefitsient on suurem kui 1,500.
2. **KÕRVALDAMISE ALUSTE JA KVALIFIKATSIOONI KONTROLLIMINE**
   1. Kõrvaldamise alused, kvalifitseerimise tingimused ja tõendamiseks esitatavate dokumentide loetelu on toodud riigihanke alusdokumendis „Hankepass täiendavate selgitustega“ ja HT-s.
   2. Hankija nõuab pakkuja ajakohastatud kinnitusi sisaldava hankepassi esitamist esialgse tõendina pakkuja suhtes kõrvaldamise aluste puudumise ja tema kvalifitseerimise tingimustele vastamise kohta.
   3. Hankija kontrollib pakkumuse esitanud pakkujal kõrvaldamise aluste puudumist ning kvalifikatsiooni ja teeb sellekohased otsused vastavalt riigihangete seaduse §-le 104
3. **KÕIKIDE PAKKUMUSTE TAGASILÜKKAMISE ALUSED JA HANKEMENETLUSE KEHTETUKS TUNNISTAMINE**
   1. Hankija võib lisaks RHS §-s 116 sätestatud juhtudele teha põhjendatud kirjaliku otsuse kõigi pakkumuste tagasilükkamise kohta kui:

7.1.1. ei ole tagatud piisav konkurents (laekub kaks või vähem pakkumust või vastavaks tunnistatakse ainult üks pakkumus);

7.1.2. kui kõigis vastavas hankeosas esitatud pakkumustes on pakutud kõrgemat hinnakoefitsienti kui 1,500.

* 1. Hankijal on õigus hankemenetlus põhjendatud kirjaliku otsusega kehtetuks tunnistada. Põhjendatud vajaduseks võib olla eelkõige, kuid mitte ainult:

7.2.1. kui tekib vajadus raamlepingu eset olulisel määral muuta;

7.2.2. kui avatud hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele;

7.2.3. kui langeb ära vajadus teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest;

7.2.4. kui hankemenetluses on ilmnenud ebakõlad, mida ei ole võimalik kõrvaldada ega menetlust seetõttu õiguspäraselt lõpule viia.

7.3. Hankija võib teha otsuse kõigi pakkumuste tagasilükkamise või hankemenetluse kehtetuks tunnistamise kohta iga osa suhtes eraldi.

1. **RAAMLEPINGU SÕLMIMINE**
   1. Hankija soovib raamlepingu sõlmida mõistlikul esimesel võimalusel peale hankemenetluses lepingu sõlmimise võimaluse tekkimist (eeldatav raamlepingu sõlmimise tähtaeg on hiljemalt 31.12.2025) ning edukas pakkuja kohustub lepingu allkirjastama peale hankijalt vastavasisulise ettepaneku saamist ja tagastama allkirjastatud raamlepingu hankijale viivitamatult peale selle allkirjastamist. Hankemenetluse kulgemise pikenemisel üle eeldatava raamlepingu sõlmimise tähtaja võib lepingu sõlmida, tööajagraafiku kokku leppida ning teenuse tellimisega alustada hiljem kui raamlepingus ette nähtud.
   2. Raamleping sõlmitakse ühe kuni mitme edukaks tunnistatud pakkujaga raamlepingu projektis kindlaksmääratud tingimustel tähtajaga 31.01.2028. Raamlepinguga ei võrdsustata edukaks tunnistatud pakkumust, vaid sõlmitakse leping eraldi dokumendina. Raamlepingu täpsed tingimused on esitatud Lisa 1 Raamlepingu vormil. Lepingus on kirjeldatud teenuste osutamise täpsemad tingimused, lepingu lisades on kirjeldatud teenuste tasustamise hinnaraamistik, samuti teenuse osutamisel kehtivad nõuded, sh keskkonnanõuded.
   3. Igas hankeosas sõlmitavate raamlepingute arv sõltub eri pakkujate poolt antud hankeosas pakutud mahuosade arvust ning selgub pakkujate edukaks tunnistamisel.
   4. Hankija piirab ühe pakkujaga sõlmitavate raamlepingute arvu ja ei sõlmi ühe pakkujaga rohkem kui 3 (kolm) raamlepingut. Iga pakkumuse kohta sõlmitakse igas hankeosas eraldi raamleping. Juhul, kui pakkumuste hindamise tulemusena osutuks pakkuja edukaks ja temaga sõlmitaks rohkem kui kolm (kolm) raamlepingut, tehakse valik alljärgnevate kriteeriumite alusel:
      1. hankija sõlmib pakkujaga raamlepingud nendes hankeosades ja/või nende tööde mahuosade suhtes, millele selle pakkuja poolt pakutud hinnakoefitsiendid on kõige väiksemad (kolm madalaimat selle pakkuja poolt pakutud hinnakoefitsienti hinnatavates, s.o vastavateks tunnistatud pakkumustes).
      2. juhul, kui selle pakkuja poolt on erinevates hankeosades pakutud täpselt sama hinnakoefitsienti, eelistab hankija seda hankeosa (neid hankeosi), milles selle pakkuja poolt pakutud hinnakoefitsiendi ja hindamisel järjestatud järgmise pakkumuse hinnakoefitsiendi vahe on suurim.
      3. juhul, kui selle pakkuja poolt on ühes ja samas hankeosas, kuid erinevates pakkumustes pakutud täpselt sama hinnakoefitsienti, loetakse sellised ühe pakkuja samas hankeosas esitatud täpselt sama hinnakoefitsiendiga ja edukaks osutuda võivad pakkumused üheks sõlmitavaks raamlepinguks.
      4. Juhul, kui ka pakutud tööde mahuosade arv on täpselt sama, heidetakse raamlepingu sõlmimiseks valitava hankeosa või tööde mahuosa suhtes liisku. Liisuheitmise koht ja kord teatatakse eelnevalt pakkujatele ning nende volitatud esindajatel on õigus viibida liisuheitmise juures.
   5. Menetlusökonoomia ja majandusliku soodsuse põhimõtteid silmas pidades jätab hankija endale õiguse teatud juhtudel tunnistada edukaks ja sõlmida ühe pakkujaga ka rohkem kui 3 (kolm) raamlepingut. Juhud, millal hankijal on õigus suurendada raamlepingute arvu, tehakse alljärgnevate kriteeriumite alusel:
      1. juhul, kui järgmise pakkuja majanduslikult soodsama vastavaks tunnistatud pakkumuses pakutud tööde mahuosad ei kata ära vastavas hanke osas hankija poolt määratud tööde mahuosade arvu;
      2. juhul, kui vastavas hankeosas pole enamate pakkujate pakkumusi esitatud või vastavaks tunnistatud.
      3. juhul, kui vastavas hankeosas edukaks tunnistatud pakkuja jääb kvalifitseerimata või kõrvaldatakse ning majanduslikult soodsusest järgmine vastavaks tunnistatud pakkuja puudub või tema pakkumus ei kataks ära vastavas hanke osas hankija soovitud mahuosa.
   6. Raamlepingu sõlminud pakkuja esitab hankijale hiljemalt raamlepingu täitmise alustamise ajaks selleks ajaks teada olevate raamlepingu täitmisel osalevate alltöövõtjate nimed, kontaktandmed ja teabe nende seaduslike esindajate kohta. Sama teave tuleb esitada ka iga alltöövõtja kohta, kes osaleb lepingu täitmisel ja kelle kohta pole hankijale raamlepingu täitmise alustamise ajaks teavet esitatud
   7. Töövõtja on kohustatud alltöövõtu taotluse esitamisel lisama ka alltöövõtja digitaalselt allkirjastatud avalduse alltöövõtuga nõusolekuks ja andmete edastamiseks Maksu-ja Tolliametile maksusaladusena käsitletava teabe vahetamiseks. Juhul kui töövõtjal ei ole võimalik dokumenti digitaalselt allkirjastada, esitab töövõtja avalduse omakäelise allkirjaga ja annab selle isiklikult tellijale üle.
   8. Kui edukaks tunnistatud pakkuja ei allkirjasta või ei esita hankijale allkirjastatud raamlepingut 3 tööpäeva jooksul selle hankija poolt allkirjastamiseks esitamisest, võib hankija lugeda pakkumuse tagasivõetuks hankijast mitteolenevatel põhjustel ja kohaldub RHS § 119.
   9. Raamleping allkirjastatakse digitaalselt. Juhul, kui raamlepingu allkirjastamine digitaalselt ei ole võimalik (nt piiriülene pakkuja), saadab hankija edukaks tunnistatud pakkumuse esitanud pakkujale kaks hankija poolt allkirjastatud lepingu eksemplari. Raamleping loetakse kättesaaduks 3 kalendripäeva möödumisel selle elektroonilisest edastamisest arvates. Edukaks tunnistatud pakkumuse esitanud pakkuja peab ühe raamlepingu eksemplari allkirjastatult tagastama hankijale 3 tööpäeva jooksul raamlepingu kättesaamisest arvates. Hankija võib eduka pakkuja taotluse ja vajaduse korral raamlepingu tagastamise tähtaega pikendada. Kui pakkuja ei tagasta tema poolt allkirjastatud raamlepingut nimetatud tähtaja jooksul, võib hankija lugeda pakkumuse tagasivõetuks hankijast mitteolenevatel põhjustel.
   10. Hankija jätab endale õiguse tellida sarnaseid teenuseid väljaspool raamlepingut vastavalt vajadusele.
   11. Edukas pakkuja on kohustatud esitama hankijale enne raamlepingu sõlmimist selged ja loetavad koopiad kõigi kutsetunnistusega raietööliste, keda kaasatakse töödele, kutsetunnistustest, samuti nende raietööliste andmed ja kinnitused nõuetekohasel vormil (Lisa 5 vormil), mis on allkirjastatud sama raietöölise poolt. Nõuetekohaste dokumentide esitamata jätmisel, samuti nõuetekohaste dokumentide esitamisel vähema arvu kutsetunnistusega raietööliste kohta, kui edukaks tunnistatud pakkumuses pakutud hankeosade ja raietööliste koguarvu jaoks on hankedokumentide kohaselt olnud nõutav, loetakse edukas pakkuja oma jõusoleva pakkumuse täies ulatuses tagasivõtnuks pakkumuse jõusoleku tähtaja jooksul kõikides hankeosade ja kogumahu suhtes ja hankelepingu sõlmimisest keeldunuks ja hankijal on õigus kohaldada RHS § 119.
2. **HANKELEPINGUTE SÕLMIMINE RAAMLEPINGU ALUSEL**
   1. Hankelepinguna käsitletakse raamlepingu alusel esitatud tellija tellimusi. Tööde tellimine toimub vastavalt raamlepingus kirjeldatule.
3. **LISATEABE SAAMINE**
   1. RHAD kohta saab selgitusi või täiendavat teavet ainult RHR kaudu, mis eeldab seda, et huvitatud isik registreerib end RHR-s vastava hankemenetluse juurde. Telefoni ega e-kirja teel küsimusi vastu ei võeta.
   2. Kui pakkuja avastab pakkumuse ettevalmistamise käigus RHAD-s vigu, vasturääkivusi, ebaselgusi või mitmeti tõlgendatavust, on ta kohustatud sellest koheselt hankijat RHR kaudu teavitama ja sellekohase küsimuse esitama. Kui pakkuja ei ole esitanud vastavaid küsimusi RHAD kohta, siis on hankijal õigus lähtuda hankija tõlgendusest.

Lisad:

Lisa 1 – Raamlepingu (hankelepingu) vorm koos lepingu lisadega

Lisa 2 – Tehniline kirjeldus

Lisa 3 - Võsasaetööde hinnamääramise juhend

Lisa 4 – Baashinnaraamistik

Lisa 5 – Raietööliste andmete vorm (esitatakse enne raamlepingu sõlmimist)